钦定古今图书集成/历象汇编/庶征典/第083卷 > 《遵生八笺》 > 汉
## 钦定古今图书集成/历象汇编/庶征典/第083卷 > 《遵生八笺》 > 汉

### 文帝后七年雨雹

按《汉书。文帝本纪》。不载　按《风俗通》。“文帝即位二十
三年，雨雹如桃李。深者厚三尺。”

### 景帝二年雨雹

按《史记景帝本纪》：“二年秋，衡山雨雹，大者五寸，深者
二尺。”

中元年，雨雹。

按：《史记景帝本纪》：“中元年，衡山、原都雨雹，大者尺八
寸。”

中六年三月，雨雹。

按：《史记景帝本纪》云云。

### 武帝元光元年雨雹

按《汉书武帝本纪》。不载。　按《董胶西文集》。“元光元年
二月。京师雨雹。”〈按西京杂记作七月〉

### 元鼎三年夏四月雨雹

按：《汉书武帝本纪》云云。

### 元封三年冬十二月雪雨雹大如马头

按《汉书武帝本纪》。不载。　按《五行志》云云

### 宣帝地节三年雨雹

按《汉书宣帝本纪》，不载。　按《萧望之传》，望之为大行
治礼丞，时大将军光薨，子禹复为大司马，兄子山领
尚书，亲属皆宿卫内侍。地节三年夏，京师雨雹，望之
因是上疏，愿赐清闲之宴，口陈灾异之意。宣帝自在
民间，闻望之名曰：“此东海萧生邪？”下少府宋畸问状，
无有所讳。望之对以为《春秋》昭公三年，大雨雹，是时
季氏专权，卒逐昭公，乡使鲁君，察于天变，宜亡此害。
今陛下以圣德居位，思政求贤，尧、舜之用心也。然而
善祥未臻，阴阳不和，是大臣任政，一姓擅执之所致
也。附枝大者贼本心，私家盛者公室危。唯明主躬万
机，选同姓，举贤材，以为腹心，与参政谋。令公卿大臣
朝见奏事，明陈其职，以考功能。如是则“庶事理，公道
立，奸邪塞，私权废矣。”对奏，天子拜望之。为谒者。
《地节》四年，雨雹。

按《汉书宣帝本纪》，不载。　按《五行志》，“地节四年五月，
山阳济阴雨雹如鸡子，深二尺五寸，杀二十人，蜚鸟
皆死。其十月，大司马霍禹宗族谋反，诛，霍皇后废。”

### 成帝河平二年雨雹

按《汉书成帝本纪》不载。　按《五行志》，“河平二年四月，
楚国雨雹，大如斧，蜚鸟死。”